4.pielikums

Ministru kabineta

2018.gada\_\_\_\_\_.\_\_\_\_\_\_

noteikumiem Nr.\_\_\_\_\_\_\_

**Iesniegumā norādāmā informācija gaisa kuģa lidojumu apkalpes locekļa apliecības, kvalifikācijas atzīmes un sertifikāta saņemšanai**

1. Apliecība, uz kuru pretendē persona (amatierpilota apliecība, privātpilota apliecība, planiera pilota apliecība, gaisa balona pilota apliecība, komercpilota apliecība, daudzpilotu apkalpes pilota apliecība, aviolīniju transporta pilota apliecība, lidotāja inženiera apliecība). Norāda piemēram, vai apliecība jāizdod pirmo reizi, vai apliecība jāpapildinta, vai apliecībā jāveic personas datu izmaiņas ).

2. Personas vārds, uzvārds (latviešu valodā vai latīņu burtiem) atbilstoši pasē vai personu apliecinošā dokumentā norādītajam.

3. Dzimšanas datums (diena, mēnesis, gads).

4. Personas deklarētās dzīvesvietas adrese un faktiskās dzīvesvietas adrese (ja atšķiras), kontaktinformācija.

5. Pilsonība.

6. Informācija par personai piederošām spēkā esošām gaisa kuģa lidojumu apkalpes locekļa apliecībām (apliecības numurs, izdevējvalsts, izdošanas datums, derīgums, ierobežojumi).

7. Informācija par personas veselības apliecību (numurs, izdevējvalsts, izdošanas datums, derīgums, ierobežojumi) atbilstoši saņemamajai apliecībai, kvalifikācijas atzīmei.

8. Informācija par lidojumu apkalpes locekļa pabeigto teorētisko un praktisko lidojumu mācību programmu, mācību ilgumu (mācību sākums un beigas), valsti, kurā pabeigta norādītā mācību programma, atbilstoši saņemamajai lidojumu apkalpes locekļa apliecībai, kvalifikācijas atzīmei vai sertifikātam.

9. Informācija par gaisa kuģa kategorijas, tipa, vai klases kvalifikācijas atzīmēm, papildu kvalifikācijas atzīmēm, instruktora vai eksaminētāja sertifikātu, uz kuru persona pretendē.

10. Informācija par nolidojuma stundām gaisa kuģī un trenažierī (mācību nolidojumu, patstāvīgo nolidojumu, kopējo nolidojumu kapteiņa statusā un, ja nepieciešams, lidojuma pieredzi ar citas kategorijas, tipa, klases gaisa kuģi.

11. Informācija par apgūto radiosakaru, frazeoloģijas un angļu valodas prasmes līmeni (atbilstoši Starptautiskās civilās aviācijas organizācijas noteiktajām prasībām).

12.Atbilstoši saņemamajai apliecībai, kvalifikācijas atzīmei vai sertifikātam norāda, kad un kurā valstī nokārtots teorētiskais un praktiskais eksāmens.

13. Personas apliecinājums par:

13.1.viņam izsniegtajām derīgām vai nederīgām lidojumu apkalpes locekļa apliecībām vai kvalifikācijas atzīmēm;

13.2. pretendenta informētību, ka nepatiesas informācijas sniegšanas gadījumā var iestāties administratīvā atbildība;

13.3. pretendenta piekrišanu, ka saskaņā ar spēkā esošo normatīvo aktu prasībām informācija par lidojumu apkalpes locekļa apliecībām, kvalifikācijas atzīmēm, lidojumu pieredzi tiek nodota citu valstu kompetentajām iestādēm vai arī tiek pieprasīta no minētajām iestādēm, kā arī piekrišanu, ka šāda informācija tiek iegūta un uzglabāta Civilās aviācijas aģentūrā, lai veiktu darbības uzraudzību.

14. Iesnieguma iesniegšanas datums (diena, mēnesis, gads) un iesniedzēja paraksts. Dokumenta rekvizītu "paraksts" neaizpilda, ja iesniegums ir sagatavots atbilstoši normatīvajiem aktiem par elektronisko dokumentu noformēšanu.

Piezīme. Persona apliecina iesniegumā norādīto informāciju, iesniedzot Civilās aviācijas aģentūrā attiecīgus dokumentus.

Satiksmes ministrs U. Augulis

Iesniedzējs: Satiksmes ministrs U. Augulis

Vīza: Valsts sekretārs K. Ozoliņš

I.Prancāne

67830951; inga.prancane@caa.gov.lv

J.Zviedris

67507956; janis.zviedris@caa.gov.lv